Спраўляцца адной з хатнімі клопатамі маладой гаспадыні не ў цяжар. Да таго ж зімой іх не так шмат: цяпло ў доме падтрымліваць, снег на падворку пачысціць, накарміць курэй, катоў ды сабаку. Увесь астатні час можна прысвяціць сыну, з якім няма калі сумаваць. Хутка яшчэ весялей стане. У сакавіку хлопчыку споўніцца тры гады. Мама павядзе яго ў Дзісенскі яслі-сад, а сама выйдзе на працу ў гарадскі Цэнтр культуры.